পাকিস্তানের কাছে হার দিয়ে এবারের সাফ চ্যাম্পিয়নশিপ শুরু করেছে নেপাল। তবে দ্বিতীয় ম্যাচেই দারুণভাবে ঘুরে দাঁড়ায় হিমালয়ের দেশটি। ভুটানকে ৪-০ গোলে হারিয়ে এখনও সেমিফাইনালের স্বপ্ন বাঁচিয়ে রেখেছে নেপাল। এই ম্যাচ জিতে শেষ চারে জায়গা করে নিতে চায় হিমালয়বাসীরা। ভুটানের বিপক্ষে পাওয়া বড় জয়ই মূলত নেপালের আত্মবিশ্বাসের পালে দিয়েছে ধমকা হাওয়া। সেই হাওয়াতেই বাংলাদেশকে উড়িয়ে দেয়ার স্বপ্ন দেখছেন নেপাল কোচ বাল গোপাল মহারজন।